kardosdrur/scandi-wiki huggingface dataset:
Folkeafstemningen på Færøerne 1946

Den 14. september 1946 blev der afholdt en folkeafstemning på Færøerne.

Under Anden Verdenskrig havde forbindelsen til Danmark været afbrudt, og Færøerne kunne stort set regere sig selv, under hensyntagen til den britiske besættelsesmagt. Selvstændighedstilhængerne blev styrket, og efter krigen krævede de fuld uafhængighed. I 1946 var der forhandlinger om en ny ordning mellem Færøerne og Danmark, men de færøske politikere var for uenige til at konsensus kunne opnås. Sidste møde mellem det færøske udvalg og den danske regering blev holdt 25. marts 1946. Den 9. maj vedtog det færøske lagting at holde en folkeafstemning.

Folkeafstemningen gjaldt fuld løsrivelse fra rigsfællesskabet med Danmark. Afstemningen var imidlertid ikke en ja/nej-afstemning, men gjaldt valget mellem to forslag:

 I. Ønsker De den danske Regerings Forslag sat i KraftYnskja tygum danska stjórnaruppskotið sett í gildi?
 II. Ønsker De Færøerne løsrevet fra Danmark?Ynskja tygum loysing Danmarkar og Føroya millum?

Den danske regerings forslag indebar at Færøerne skulle forblive i det danske rige, men med hjemmestyre i indre anliggender, medbestemmelse i fiskeri- og udenrigssager, anerkendelse af det færøske sprog, flag og en færøsk nationalitet, og muligheden for at Færøerne i fremtiden kunne løsrive sig.

Partierne Folkeflokken og Selvstyrepartiet ønskede et tredje forslag på stemmesedlene, nemlig vidtgående hjemmestyre. Da det ikke blev vedtaget, foreslog nogle politikere i stedet at vælgerne skulle gøre stemmesedlen ugyldig ved at skrive ordet "nei" ud for både forslag 1 og 2.

48,7 % stemte for løsrivelse, men de udgjorde ikke et klart flertal på grund af de 4,1 % ugyldige stemmer. Lagtingets formand Thorstein Petersen udråbte herefter den færøske løsrivelse, men stod temmelig alene blandt lagtingets politikere. De fleste politikere i lagtinget samt det danske folketing og danske regering opfattede ikke resultatet som klart, og kong Christian 10. opløste Lagtinget og udskrev nyvalg. Ved valget sejrede unionstilhængerne med et lille flertal.

I 1948 trådte Hjemmestyre i kraft, som gav Færøerne en friere stilling i det danske rige med udstrakt hjemmestyre, hvilket senere er udbygget med Selvstyreloven af 2005.

Afstemningsresultatet

Kilder 

 Annfinnur í Skála: Stjórnarskipanarmálið 1946. Føroya Skúlabókagrunnur, Tórshavn 1992.
 Løgtingið 150. Hátíðarrit 3.. Løgtingið, Tórshavn 2003.
 Jørgen Steining: Rigsdagen og Færøerne i Bomholt, Julius; Fabricius, Knud; Hjelholt, Holger; Mackeprang, M.; Møller, Andreas (red.). Den danske rigsdag 1849-1949 bind VI. J. H. Schultz Forlag, København 1953.
 Jørgen-Frantz Jacobsen: Færøerne : Natur og folk , Lindhardt og Ringhof, 2016

Folkeafstemninger på Færøerne
Politiske valg i 1946
Parlamentsvalget i Estland 2011

Parlamentsvalget i Estland 2011 blev afholdt i Estland den 8. marts 2011. Valgresultatet var en sejre for det regerende parti Eesti Reformierakond.

Valgresultat

Referencer 

Politiske valg i Estland
Estland 2011
Derbysko

En derbysko (nogle gange omtalt som Gibson) er en type herresko, der er karakteriseret ved at sidedelene, altså der hvor snørehullerne til snørebånd sidder, er syet fast på overlæderet. Det kaldes også en "åben snøre". Overlæderet går således direkte over i pløsen og er ét stykke.

Denne konstruktion kaldes åben snøre, i modsætning til lukket snøre, som findes på oxfordsko. På amerikansk engelsk bliver derbysko af og til refereret til som Bluchersko.

Derbysko er mindre formelle end både oxfordsko og monksko. De bæres ofte sammen med sportsjakke, og går ikke godt sammen med et mørkt jakkesæt.

I moderne dagligdags engelsk, kan Derby sko blive omtalt som "bucks", når overdelen er fremstillet i bukkeskind.

Derbysko blev populære til sport og jagt i 1850'erne. Omkring århundredeskiftet var accepteret at bruge dem inde i byerne.

Se også 
Loafers
Monksko
Oxfordsko

Referencer

Eksterne henvisninger 

Sko
Forloren hare

Forloren hare er en madret, der består af et ovnstegt farsbrød. Farsen kan fremstilles af hakket svinekød eller hakket kalv/flæsk. Traditionelt lægges røget spæk på farsbrødet, men nyere opskrifter benytter ofte bacon. For at understrege rettens karakter af "vildt" krydres ofte med eksempelvis enebær og serveres med ribsgelé, asier m.v. Der er dog mange varianter af retten.

En anden såkaldt forloren ret er forloren skildpadde. 
Mindre kendt er forloren and, der er svinemørbrad fyldt med svesker og æbler.

Referencer 

Madretter
Folkeafstemningen på Færøerne 1907

En folkeafstemning om alkohol med fire afstemningsspørgsmål blev afholdt på Færøerne 6 november 1907. Vælgerne blev spurgt om, hvorvidt de gik ind for handel med og servering af øl, vin og spiritus. Alle fire forslag blev afvist af vælgerne. Som følge af afstemningen blev alkoholforbud indført i 1908 for alle drikkevarer med en alkoholprocent over 2%. Et forsøg på at afskaffe forbuddet i 1973 blev afvist i Færøernes anden alkoholafstemning, men forbuddet mod fri handel med og servering af alkohol blev ophævet i 1992.

Baggrund
I 1907 vedtog Lagtinget at afholde en rådgivende folkeafstemning om alkoholforbud. Alle mænd og kvinder over 25 år var valgberettigede, hvilket var første gang de færøske kvinder kunne stemme.

Resultater

Referencer 

Folkeafstemninger på Færøerne
Politiske valg i 1907
GPS-smartur

Et GPS-smartur (også kaldt GPS-watch) er et smartur med GPS-modtager og andre avancerede funktioner som fx elektronisk kort, Bluetooth og wi-fi.

Mange producenter producerer GPS-smartur:
 Garmin
 Leikr - har farveskærm - en større del af et OpenStreetMap-kort kan downloades til smarturet, så man ikke er afhængig af trådløse datanet.
 Polar
 Timex
 TomTom

Se også
 Travelbug

Kilder/referencer 

Satellitnavigering
Navigationsudstyr
Smarture
Landkreis Wesermarsch

Wesermarsch er en  landkreis i den nordlige del af tyske delstat Niedersachsen med administrationen beliggende i byen Brake, mens den største by er Nordenham.

Geografi  

Wesermarsch ligger på den  [Nordtyske Slette].  Landskabet Wesermarsken falder stort set  sammen med Landkreisen men er større end denne. Den fremherskende landskabstype er marsken og to tredjedele ligger under vandspejlet i floderne, og beskyttes af diger. Disse beskytter hele landkreisen for vandet fra Weser, Nordsøen og Jadebusen. Mod vest støder marsken op til Gesten. Hele landkreisen gennemskæres af omfangsrige afvandingskanaler.

Floden Hunte gennemløber fra Oldenburg landkreisen og munder ved Elsfleth ud i Weser. Ved udmundingen  ligger Huntesperrwerk, som er et anlæg til at beskytte mod højvande.

Byer og kommuner 
Landkreisen havde   indbyggere pr.    

Kommuner
 Berne ( )
 Brake (Unterweser), administrationsby ( )
 Butjadingen [adm: Burhave] ( )
 Elsfleth, by ( )
 Jade ( )
 Lemwerder ( )
 Nordenham, by og kommune  ()
 Ovelgönne [adm: Oldenbrok-Mittelort] ( )
 Stadland [adm: Rodenkirchen] ()

Eksterne kilder/henvisninger 

  Officielt websted for Landkreis Wesermarsch

Wesermarsch
Folkeafstemningen på Færøerne 1973

En folkeafstemning om skabelse af et statsmonopol for salg af alkoholiske drikke - som det islandske Vínbúðin - blev afholdt på Færøerne 8 november 1973. Statsmonopolet skulle afløse det gældende forbud mod offentlig handel med alkoholiske drikke. Forslaget blev afvist af 61,5% af vælgerne, svarende til 37.7% af det samlede vælgerkorps, hvilket var over det krævede 33% quorum for afvisning. Alkoholforbuddet blev siden ophævet i 1992.

Baggrund
I 1907 havde Lagtinget valgt at afholde en rådgivende folkeafstemning om forbud mod salg og servering af alkoholiske drikke. Resultatet var et markant "ja" med over 95% opbakning til alkoholfobuddet. Som følge af afstemningsresultatet blev offentlig servering og handel med drikkevarer med et alkoholindhold over 2% indført det følgende år. Salg af øl fortsatte dog i private ølklubber for medlemmer.

Afstemningsresultat

Referencer 

Folkeafstemninger på Færøerne
Folkeafstemninger om alkoholpolitik
Politiske valg i 1973
ASIMO

ASIMO (akronym for Advanced Step in Innovative MObility) er en humanoid robot konstrueret af Honda i 2000. Den regnes for den bedste robot til at imitere menneskelige bevægelser, såsom gang. Efterfølgende har den fået flere færdigheder; servere drikkevarer, løbe med 9 km/t og kan programmeres til f.eks. at skelne mellem forskellige ansigter og reagere på enkle stemmekommandoer.

Flere prototyper gik forud for udgivelsen af 2000-modellen, siden Honda startede på at konstruere menneskelignende robotter i 1986. I dag er den 130 cm høj, vejer 54 kg og er drevet af et genopladeligt Lithium-ion-batteri med en varighed på en time.

ASIMO er indtil videre kun et forskningsprojekt, men ud af dens utallige anvendelsesmulighederne, kunne den f.eks. fungere som en plejerobot.

Referencer

Eksterne henvisninger 

 ASIMO  (internationalt website)

Se også 
 Androide

Robotter
Metalmærker

Metalmærker eller metalvinger (Riodinidae) er en familie af dagsommerfugle med mere end 1400 arter, der fortrinsvis er udbredt i Mellem- og Sydamerika. Arterne har ofte mange farver og særprægede vingeformer, hvilket dog ikke gælder den enlige europæiske repræsentant for familien. Hannerne har stærkt reducerede forben ligesom takvingerne. Metalmærkerne har været betragtet som en underfamilie af blåfuglene. Larverne har ofte et tæt samliv med myrer.

Arter 
Den enlige europæiske art i familien metalmærker:
 Terningsommerfugl (Hamearis lucina)

Kilder 
 Michael Stoltze, Danske dagsommerfugle. Gyldendal 1996. .

Dagsommerfugle
Giovanni Girolamo Saccheri

Giovanni Girolamo Saccheri (født 5. september 1667 i San Remo, død 25. oktober 1733 i Milano) var en italiensk matematiker.

Saccheri var en tid professor i matematik ved Universitetet i Pavia. I sit skrift: Euclides ab omni nævo vindicatus (1733), oversat af Stäckel og Engel i deres Theorie der Parallellinien von Euklid bis auf Gauss (1895), har han udviklet en del af de principper, der danner grundlaget for den ikke-euklidiske geometri.

Kilder 

 

Matematikere fra Italien
Faglitterære forfattere fra Italien
Italienere i 1600-tallet
Italienere i 1700-tallet
Rudolf Scharping

Rudolf Scharping (født 2. december 1947 i Niederelbert i Westerwaldkreis i Rheinland-Pfalz) er en tidligere tysk politiker (SPD). Han var i perioden 1991-94 ministerpræsident i den tyske delstat Rheinland-Pfalz og i 1998-2002 forsvarsminister i den tyske forbundsrepublik. Han var partiformand i det tyske SPD og stillede i 1994 op som kandidat til posten som Bundeskansler. Fra 1995 til 2001 var han formand for De Europæiske Socialdemokrater.

Politisk karriere 
Scharping blev meldt ind i det tyske socialdemokrati SPD i 1996. Han var medlem af Landdagen i Rheinland-Pfalz fra 1975 til 1994. Fra 21. maj 1991 til 15. oktober 1994 var han premierminister i delstaten.

I 1993 blev Scharping formand for SPD og i 1994 stillede han op til valget som kansler i Tyskland mod CDU's Helmut Kohl. Scharping og SPD tabte valget. Scharping fortsatte som formand, indtil han højst overraskende blev væltet i 1995 af Oskar Lafontaine på SPD's partikongres i Mannheim. Han fortsatte herefter som én af fem næstformænd i partiet. 1999 and 2001. Han har var medlem af Forbundsdagen fra 1994 til 2005 og var leder af den socialdemokratiske gruppe fra 1994 til 1998.

Fra den 27. oktober 1998 til den 18. juli 2002 var han forsvarsminister i Tyskland. Under Scharping deltog tyske soldater for første gang siden 2. verdenskrig i krig, da tyske soldater indgik i de NATO-styrker, der var involveret i Krigene i Jugoslavien.

Scharping blev væltet som forsvarsminister kort før valget til Forbundsdagen i 2002, da han i den såkaldte "Mallorca-affære" fik sit billede taget i en swimmingpool med sin kæreste Kristina Grevinde Pilati alt imens Bundeswehr forberedte sig på en vanskelig mission i Makedonien. Da han måtte gå som minister, opgav han også at stille op til posten for næstformand i partiet. Han blev valgt ind i Forbundsdagen, men stillede ikke op til valget i 2005. 

Efter afslutningen af den politiske karriere er Scharping blevet formand for det tyske cyklistforbund.

Noter

Eksterne links 

 Biografi af Ulrich Rosenbaum 

Forsvarsministre fra Tyskland
Politikere fra SPD
Medlemmer af Forbundsdagen
Steve Chen

Steven Shih "Steve" Chen (25. august 1978) er en taiwansk-født amerikansk internet-iværksætter. Han er bedst kendt som medstifter og tidligere Chief technology officer af den populære hjemmeside YouTube. Efter at han var medstifter af selskabet AVOS Systems, Inc. og skabte video-delings app MixBit,  tiltrådte han Google Ventures i 2014.

Referencer

YouTube
Erhvervsfolk fra USA
Testamentet (dokumentar)

Testamentet er en dansk dokumentar fra 2011, instrueret af Christian Sønderby Jepsen og produceret af Copenhagen Bombay i samarbejde med DR2's dokumania, med støtte fra Det Danske Filminstitut.

Handling 
Testamentet er en dokumentar, der portrætterer den 33-årige Henriks liv.

Henrik har selv henvendt sig til instruktøren for at få lavet en film, hvilket dokumentaren også viser i starten. Her vises nemlig brevet, som Henrik sendte til instruktøren.

Henrik bruger det meste af sit liv på at vande sin pot-plante og en gang imellem se sin søn og sin kone, som han er separeret fra. Henriks mor er død, hans far er en manipulerende og gnaven mand, og Henriks bror Christian har haft et liv fuld af misbrug. Henrik er ikke opvokset i de idylliske rammer man ønsker for sit barn. Men hans liv vil i løbet af filmen tage en kraftig drejning, da han skal arve en masse millioner af sin bedstefar, Hans Peter Ernst, som ejede en hotelkæde i Tyskland. Dog viser det sig at morfarens testamente ikke ser ud som forventet. Morfaren har nemlig ikke afsat alle pengene til de to brødre, men til deres moster Petra. Dette skaber store konflikter både mellem brødrene og deres far, men også internt mellem Christian og Henrik.

Eksterne henvisninger 
 
 http://testamentetfilm.dk/ 
 http://filmcentralen.dk/alle/film/testamentet 
 http://www.filmstriben.dk/bibliotek/film/details.aspx?id=9000000641
 http://politiken.dk/kultur/filmogtv/filmanmeldelser/ECE1440601/roerende-dokumentar-viser-de-virkelige-drenge-fra-angora/

Dokumentarfilm fra Danmark
Danske film fra 2011
Teurgi

Teurgi (fra græsk theourgia "det at påvirke det guddommelige", af theos "gud" og -ergos "som virker på noget eller med noget") er ritualer, der nogle gange ses som af magisk karakter, der udføres med den hensigt at påberåbe sig en handling eller fremmane tilstedeværelsen af en eller flere guder, især for at forenes med det guddommelige, at opnå henosis og perfektionere sig selv.

Definitioner 
 Proklos (ca. 480 e.Kr.): theurgi er "en magt større end al menneskelig visdom, der omfavner velsignelse af divination, de rensende kræfter af indvielse og i et ord alle tilstande af guddommelig besiddelse"
 Keith Thomas "Spirituel magi eller teurgi var baseret på ideen om, at man kunne nå Gud i en opstigning muliggjort af et strengt forløb med bøn, faste og hengiven forberedelse."
 Anne Sheppard: "Teurgi er den religiøse magiske praksis af de senere neoplatonister, har været almindeligt anset som det punkt, hvor Neoplatonismen degenererer til magi, overtro og irrationalisme. En overfladisk blik på de gamle liv af neoplatonister, og i særdeleshed ved Eunapios Sofistenes liv, afslører en gruppe mennesker interesserede i levende gjort statuer, udvalgte visioner af guder og dæmoner 
 Pierre A. Riffard: "Teurgi er en type magi. Den består af magiske handlinger, der udføres for at fremmane imødekommende ånder for at se dem eller kende dem, eller for at påvirke dem for eksempel ved at tvinge dem til at levendegøre en statue, at besætte et menneske (som et medium), eller at afsløre mysterier. "

Referencer 

Nyplatonisme
Ritualer
Magi
Mysticisme
Hermetisme
Folkeafstemningen på Færøerne 2012

Folkeafstemningen på Færøerne 2012 var en rådgivende folkeafstemning, der tog stilling til et forslag om kommunesammenlægning. Folkeafstemningen blev gennemført 3. maj 2012 indenfor syv regioner, hvor vælgerne måtte tage stilling til hvorvidt kommunenerne i deres region skulle slås sammen til en storkommune. Færøerne havde på dette tidspunktet ca. 49 000 indbyggere og 30 kommuner. Et flertal af vælgerne i alle regioner stemte imod forslaget, der således bortfaldt.

Politisk baggrund og lovhjemmel 
Spørgsmålet om kommunesammenlægning og uddelegering af flere opgaver og arbejdsområder til kommunerne blev diskuteret i 20–25 år før folkeafstemningen. Fólkaflokkurin, Javnaðarflokkurin og Miðflokkurin havde talt for frivillige sammenslutninger, mens Sambandsflokkurin, Tjóðveldi og Sjálvstýrisflokkurin havde åbnet for brug af tvang via lovgivning i Lagtinget. Framsókn havde ønsket at udarbejde et lovforslag i Lagtinget og sende dette til folkeafstemning i én valgkreds, og kritiserede derfor processen.

I efteråret 2011 kundgjorde regeringen Kaj Leo Johannesen II i sin samarbejdsaftale, at den ville overføre ansvaret for folkeskole og ældreomsorg til kommunerne fra 1. januar 2014, og at antallet af kommuner måtte reduceres.

Folkeafstemningen blev kundgjort af indenrigsminister Kári P. Højgaard 20. december 2011. Folkeafstemningen tog udgangspunkt i §7 i loven om frivillige kommunesammenlægninger og mellemkommunalt samarbejde om lovpålagte tjenester. Regionerne var defineret ud fra §2 i samme lov. Selve gennemførelsen af afstemningen blev hjemlet i loven om kommunalbestyrelsesvalg. Stemmeberettigede var derfor de som opfyldte kravene til at stemme ved almindelige kommunalvalg.

Foreslåede storkommuner 
Vælgerne tog stilling til sammenslutning til storkommuner i følgende regioner (indbyggertal per 1. januar 2012):

 Norðoyar (Fugloy, Viðareiði, Hvannasund, Klaksvík, Kunoy og Húsar), 5 821 indbyggere.
 Eysturoy (Fuglafjørður, Eysturkommuna, Nes, Runavík og Sjógv), 9 451 indbyggere.
 Sundalagið (Eiði og Sunda kommuna), 2 334 indbyggere.
 Streymoy (Vestmanna, Kvívík og Tórshavn), 21 601 indbyggere.
 Vágar (Sørvágur og Vágar), 3 076 indbyggere.
 Sandoy (Skopun, Sandur, Skálavík, Húsavík og Skúvoy), 1 325 innbyggere.
 Suðuroy (Hvalba, Tvøroyri, Fámjin, Hov, Porkeri, Vágur og Sumba), 4 676 indbyggere.

Afstemningens resultat 
Der var 60 valgsteder, og 32,7 % af de stemmeberettigede afgav deres stemme.

Noter 

Folkeafstemninger på Færøerne
Kommuner i Færøerne
Folkeafstemninger i 2012
Duarte 3. Pio, hertug af Braganza

Duarte 3. Pio, hertug af Braganza (fulde navn: Dom Duarte Pio João Miguel Gabriel Rafael de Bragança) (født 15. maj 1945 i Bern, Schweiz) er portugisisk tronprætendent siden 1976.

Forfædre 
Duarte Pio er oldesøn af kong Mikael 1. af Portugal, der var landets sidste enevældige konge. Mikael 1. blev landsforvist i 1934, og hans efterkommere fik først lov til at vende tilbage til Portugal efter 1950.

Striden om den portugisiske trone 
I 1826 blev den syvårige Maria 2. af Portugal (datter af kejser Pedro 1. af Brasilien) udnævnt til dronning af Portugal. Det blev bestemt. at hun, når hun blev voksen, skulle giftes med sin farbror prins Mikael (søn af kong Johan 6. af Portugal). 

Prins Mikael brød imidlertid aftalen. I 1828 udråbte han sig selv til kong Mikael 1. af Portugal. Dette udløste en borgerkrig, der endte i 1834, da Maria blev dronning for anden gang.

Huset Coburg-Braganza 
Dronning Maria 2. var gift med en prins af Sachsen-Coburg og Gotha. Deres efterkommere tilhørte Huset Braganza-Sachsen-Coburg og Gotha (Huset Coburg-Braganza), der regerede fra 1853 til 1910. Siden har landet været en republik.  

Emanuel 2. af Portugal var den sidste konge af Huset Coburg-Braganza. Han blev afsat i 1910, og han døde i eksil i 1932. I 1910 forbød parlamentet kong Emanuel 2. og andre medlemmer af Huset Coburg-Braganza at vende tilbage til Portugal.

Landsforvisninger 
I 1834 landsforviste det portugisiske parlament kong Mikael 1. af Portugal og hans efterkommere. Kong Mikael levede derefter i eksil. Han døde i 1866 i Karlsruhe i Tyskland.

I 1950 blev landsforvisningerne af begge grene af kongeslægten ophævet. Sammen med sine forældre og brødre flyttede Duarte Pio til Portugal i 1952.

Familie 
Duarte Pio er gift med Isabel Inês Castro Curvelo de Herédia (født 1966). Hun er sønnedatter af idrætsmanden, vicegreve Sebastião Herédia (1903–1983), der deltog i Sommer-OL i 1928 og i 1932. 

Parret har to sønner og én datter.

Referencer 

 
Kongelige fra Portugal
Personer fra Bern
Huset Bragança
Tronprætendenter
Højslev Station IF

Højslev Station IF (HIF) er en dansk fodboldklub beliggende i Højslev Stationsby i Midtjylland. Klubben blev stiftet i 1916, men var ophævet et par år, før man i 1927 startede op igen. I 1945 tilsluttede klubben sig JBU, hvor man af ejeren af Herregården Søvang fik stillet et stykke jord til rådighed som bane. 

Største højdepunkt for Højslev Station IF var oprykningen til Jyllandsserien i 1977. Højslev har i dag hjemmebane på Højslev Stadion (indviet i 1948). Klubbens førstehold frister pt. en tilværelse i Serie 2. Udover Serie 2 holdet har klubben også et Serie 4 og et Serie 6 hold. 

Udover seniorholdene har Højslev pr. tradition en stor ungdomsafdeling, med drenge- og pigehold i de fleste årgange.

Eksterne henvisninger 
 Højslev Station IF officielle hjemmeside

Fodboldklubber under DBU Jylland
Skive Kommune
Solo (sodavand)

Solo er en norsk sodavand (kulsyreholdig læskedrik) med appelsinsmag. Den ejes af de norske firmaer Ringnes, Oskar Sylte, Aass og Mack.
Sodavanden blev lanceret i 1934 og fik store markedsandele i Norge. Frem til 1960'erne var den Norges mest solgte sodavand med væsentligt større markedsandele end Coca-Cola I 1999 passerede Pepsi Solo i salgsstatistikken. For det meste havde Solo en markedsandel på 25 % i Norge. I 2005 havde Solo en markedsandel på 7 % i Norge.

Både Rene Zellweger, hvis mor er norsk, og Evan Ross, hvis far var den norske bjergbestiger Arne Næss, Jr., er efter eget udsagn glade for Solo.

Historie 

Appelsinsodavanden blev lanceret i 1934, efter at Torleif Gulliksrud tog opskriften med fra Spanien til Tønsberg Bryggeri.

Efter 2. verdenskrig var sukker ofte en mangelvare, og Solo måtte nedjustere sodavandens sukkerindhold. Først i 1952 blev Solo "fuldsukret".

I anledning af virksomhedens 25-års jubilæum blev der udskrevet en konkurrence om, hvor mange flasker Solo der ville blive solgt i juni måned det år. Der blev solgt 8.270.159 stk.

I 1982 blev Solo første gang solgt i glasflasker på en halv liter. Året efter begyndte salget af Silo på karton med et indhold på 0,33 centiliter. I 1987 medvirkede "Reidar" (alias Øivind Blunck) i en reklamefilm for Solo. Honoraret var 150.000 norske kroner. Det skabte store overskrifter, fordi han var ansat i det statsejede NRK.

I 1993 lanceredes halvliters-flasker i plast. Året efter kom den originale etiket tilbage, efter at den var ændret flere gange siden 1934.

Den 1. februar 2010 lancerede Ringnes også Solo Sitron, og den 2. februar 2013 blev Solo Sunset lanceret indeholdende æblejuice fra koncentrat. Samme år sendtes verdens største flaskepost af sted fra Tenerife. Flasken var 9 meter lang, 2,2 meter i diameter og vejede 2,5 ton. Det var ideen, at den, som fandt flasken, ville få én flaske Solo for hver nautisk mil, flasken havde tilbagelagt. Flaskeposten, der bl.a. indeholdt computer- og kameraudstyr til at dokumentere rejsen, blev plyndret af ukendte gerningsmænd efter at have tilbagelagt omkring 4.000 sømil.

Tapperier 
Solo tappes af Ringnes, Oskar Sylte, Aass og Mack, som sammen ejer markedsføringsselskabet A/S Solo der har retten til varemærket. Varemærket bruges i dag på andre produkter end det oprindelige: Solo Super, Solo Pluss og Solrik (uden kulsyre, papboks). Og på en frugtis, som produceres af Hennig-Olsen Is.

Næringsindhold

Referencer

Eksterne henvisninger 
Solos hjemmeside

Sodavand
Drikke fra Norge
Etableret i 1934